Spinazzole

**Spinazzole** (**Spinazzola** jndr'à 'u tagliàne, **Spenazzòle** jndr'à 'u dialette locale) jè 'nu comune tagliàne de  crestiàne d'a provinge de Barlette-Andrie-Trane jndr'à Pugghie.

A 'u censimende d'u 2011, 'a cetate ave reggistrate 'nu cale demografeche d'u 8,2% respette a le  crestiàne d'u censimende d'u 2001 e resulte 'u comune mene popolose d'a provinge.

Confine a ovest cu 'a Basilicate, a' quale ave appartenute 'nzigne a 'u 4 sciugne 1811, quanne Giuacchine Murat, redisegnanne le provinge d'u Regne, decretò 'u passagge de Spinazzole jndr'à Terre de Bare, luannenele a 'u distrette de Matere.

## Sciugrafije fiseche
### Territorie

'U paese se iacchie sus a 'u versande occidendale de le Murge Pugghiese, sus a 'nu territorie collinare "Selle de Spinazzole". 'U comune se stenne pe cchiù o mene 23&nbsp;km de lunghezze e 9&nbsp;km de larghezze, pe 'nu totale de 18000 mq² a 435 metre sus a 'u levèlle d'u mare. 'A cetadine nasce sus a 'na terrazze cerconnate da scarpate affacciate sus 'a valle d'u torrende Locone, 'u prengepàle affluende d'u jume Ofande. Jndr'à le pendice de le scarpate iessene 'nu sbuènne de sorgende (Pilone, Raica, de Rolle, Gadone Turcitane, S. Frangische, Casalvecchie, Accannate, Paredane, San Vecinze) ca fanne de Spinazzole 'nu paese ricche de acque, in condraste cu 'a scarsità tipeche d'a reggione.

A ovest d'u paese, stonne le vosche de latifogghie soprattutte de roverelle, immerse jndr'à le valle ca confinane cu 'a Basilicate.

### Clime
'U clime d'u paese jè de tipe sub-litoranée e spesse presende caratteristeche tipeche de le clime condinendale a cause de l'altitudine e d'a londananze da 'u mare. Le vernate sò moderatamende fridde e le staggiune cavede e assutte. 'A temberature medie d'u mese de scennare jè de cchiù o mene +5&nbsp;°C, mendre jndr'à staggione se aggire atturne a le +23&nbsp;°C. Le precipitaziune annue sò modeste e se attestane atturne a le 600mm. Le piogge sò abbondande durande le mise d'a vernate e de l'autunne cu massime pluviometrece a novemmre, jndr'à staggione sò assaije scarse e se verificane certe vote sotte forme de rovesce temboralesche durande le ore d'u pomerigge. Le nevicate sò modeste e se verificane quase esclusivamende da decemmre a màrze, in presenze de arie fredde ca avène da le Balcane e da 'u Nord Europe.

## Storie
Pure ca non g'è verificabbele 'a tradizionale idendificazione cu 'a *Statio ad Pinum*, tappe d'a Vie Appie romane, 'a cetadine pò essere funnate jndr'à 'n'epoche assaije andiche.

Jndr'à 'u 1811 'u Rre Giuacchine decretò 'u distacche da 'a Basilicate e 'u passagge d'a cetate a' Pugghie, jndr'à Terre de Bare.

Jndr'à 'u corse d'u XIX sechele 'u paese accumenzò a spannerse fore de l'andiche nuclée, pe assumere 'a caratteristeche d'u borghe in linée de osce a die, quase combletamende stennute lunghe 'a strade provingiale 230.

Jndr'à 'u 2004 'u comune, ggià parte d'a Provinge de Bare, ave trasute a ffà parte d'a nove provinge de Barlette-Andrie-Trane.

## Monumiende e luèche d'inderesse

Cu l'abbatimende, a l'inizie d'u XX sechele, d'u castelle Pignatelli, jndr'à cetate se stiparne de le reste de 'na cinde murarie medievale, 'na commanderie de l'ordene gerosolimitane e 'a cinghecendesche chiesere madre (San Pitre apostole) e 'u prime 'spedale Temblare jndr'à Pugghie.

Rudere d'u castelle d'u Garagnone ca se iacchie jndr'à contrade cu 'u stesse nome, sus a le rocce d'a Murge, 'mbrà Poggiorsine e Spinazzole, appartenute a 'u feude de le Orsini. Jndr'à contrade Grottelline, (zone 21 ponde) stonne le reste de javetaziune preistoreche probbabbilmende neoliteche, scavate jndr'à rocce sus 'a superficie iesse cocce de cerameche gnore e cu figure geometriche, de epoche cchiù recende.

Vecine a' cetate se iacchiane pure le rudere d'u castelle normanne. Otre monumende ca ste jndr'à cetate jè l'Epitaffie, ca se iacchie jndr'à località cu 'u stesse nome, manufatte storeche fatte jndr'à 'u 1631 pe arrecurdà 'u vecchie "Tratture Regio Melfi-Castellanete", ca a l'epoche de le romane conzendive a le armende de spustarse.

### Architetture civile e palazze storece
Jndr'à 'u tessute javetative de Spinazzole stonne picche ma 'mbortande palazze storece scambate a le scettamiende 'nderre d'u XX sechele.

'Mbrà ste edifice stonne:

* Palazze Saracene;
* Palazze Aquilecchie;
* Palazze Messere;
* Palazze D'Innelle;
* Palazze Agliete;
* Palazze Guidone e Catalani;
* Palazze Gagliardi;
* Palazze jndr'à chiazze Plebbiscite;
* Palazze jndr'à vie Alfieri angole vie La Valle;
* Palazze jndr'à vie Berlinguer angole vie La Noce;
* Palazze Spada.

Otre edificie de granne valore storeche-architettoneche jè 'u vecchie 'spedale Sanda Marije La Civita, ex convende de Cappuccine (parzialmende scuffulate pe 'ngurie).

### Architetture releggiose
* Chiesere de l'Annunziate, ca ste jndr'à 'u cendre d'a cetate, vecine a' sede d'u Comune, 'nzippate jndr'à 'u comblesse origgenarie sue cu funne de l'Università locale, cu licenze de Pape Bonifacio IX d'u 5 decemmre 1391, ex convende frangescane;
* Chiesere de San Sebbastiane, ca ste sus 'a chiazze ca da jedde pigghie 'u nome;
* Chiesere de San Necole;
* Chiesere de San Pitre Apostole (chiamate da le spinazzolese "Chiesere Madre"), ca ste jndr'à 'u cendre storeche, vecine a de le rudere d'u castelle;
* Cappelle de San Vite;
* Sanduarije de Marije Sandissime d'u Vosche, ca ste vecine a 'u voschette comunale a picche chilometre da 'u cendre javetate; stipe 'a sacre immaggine d'a "Madonne d'u Vosche" ca 'u martedìe apprisse 'a Pasche avène carresciate in prucessione jndr'à 'u paese e mise jndr'à "Chiesere Madre" pe pò essere repurtate, jndr'à 'u mese de aguste, a 'u sanduarije;
* Chiesere d'u Priatorie, ca ste jndr'à chiazze prengepàle, Chiazze Plebbiscite;
* Chiesere 'nzeccate a 'u 'spedale.

### Fundane e massarie
Le fundane cchiù 'mbortande, sie da 'nu punde de viste storeche ca utilitarie, sò uette. E sò: Dirolla, Raica, Pilone, San Frangische, San Vecinze, Gadone, Accannata, Casalvecchio, Pisciarelle.

De 'nderesse storeche-architettoneche sò le massarie ca se iacchiane jndr'à tutte 'u territorie d'u comune, strutture agricole ca sò caratterizzate da 'n'architetture tipicamende legate a' fatìe e a l'allevamende d'u bestiame. 'Mbrà ste massarie stonne "Donna Teresina Spada", Paredane Pulecenelle, Quadrone, Accannata, le tanda massarie jndr'à contrade Sanda Lucie e 'a massarie Cape d'acque ex senatore Saraceno, ca pe lascite testamendarie jè de probbietà comunale a avène congesse in affitte a' congregazione de le puveriedde. Le massarie cchiù belle sò conziderate "Bene Culturale" e pe quiste avènen sottoposte a vingole de tutele.

### Vosche
* Sanda Lucie de Matere da 'u nome d'a contrade;
* Monterozzi de Labriola - erede Longo, affianghe a le vosche massarie Rafaele De Cesare (osce a die Falcicchio), famigghie D'Innella pe 'nu totale de cchiù o mene 100 ettare;
* Difese comunale;
* Voschette Spada famigghie Cotturri;
* Vosche erede Lograno, addò ste 'a querce roverelle cchiù granne d'a Pugghie, ca confine cu 'u territorie de Mondemilone.

## Suggettate
### Evoluzione demografeche

### Etnie e minoranze furastiere
Seconde le date ISTAT a 'u 31 decemmre 2010 'a popolazzione furastiere residende ere de 195 crestiàne.

Le nazionalità maggiormende rappresendate in base a' lore percenduale sus a 'u totale d'a popolazzione residende erane:
* Romanie 124

## Culture

### Cinematografe
Jndr'à 'u 1963 jndr'à cetate ha state girate 'nu stuézze d'u film *[[I basilischi]]*, pa reggie de Line Wertmüller.

Jndr'à 'u 1995 ha state girate 'u film *[[Ninfa plebea]]*, sembre pa reggie de Line Wertmüller.

Jndr'à 'u 2019 ha state girate 'u film *[[Tolo Tolo]]* pa reggie de Checco Zalone. Sembre jndr'à 'u stesse anne ha state protagoniste de le riprese d'u cortemetragge "Un Giudice Ragazzino" d'u reggiste uagnone spinazzolese Pierluigge Glionna.

Jndr'à 'u 2021 'u cortemetragge "Clementina", dirette d'a Pascale Coletti, avenìe scacchiate a le David de Donatelle 2021.

## Economije
L'attivitate prengepàle jè l'agricolture, praticate da 'mbrese, in generale de dimenziune piccele, specializzate jndr'à produzione cerealiculture, e attivitate collegate: commerce de cereale e sumiende, maghene agricole e 'nsaccamende de fertilizzande. Recade pure 'mbrà le territorie de produzione d'a Lendicchie de Altamure ca ave avute jndr'à 'u 2017 l'IGP. 'A relative ricchezze d'acque d'u territorie 'ngoragge pure colture orticole e jndr'à le serre. A' tradizione artiggianale vèje segnalate 'a produzione de abite da spose.

## Amministrazione
Elenghe de le amministraziune ca se onne succedute jndr'à stu comune. 

### Gemellagge
* 

## Sport
### Ballone
'Nzigne a 'u 2016 stavane doje squadre de ballone jndr'à cetate: 'a *U.S.D. Nuova Spinazzola*, ca sciucave jndr'à 'u girone A pugghiese de Prime Categorije, e 'a *Usd Spinazzola 1976*, ca sciucave jndr'à 'u girone A pugghiese de Terze Categorije.

Jndr'à 'u luglie 2016 le doje suggettate se onne squagghiate 'nzieme, e onne funnate 'a *USD Nuova Spinazzola 76*, ca scioche jndr'à 'u cambionate de Promozione pugghiese.

## Note


## 'Ndruche pure
* Pape Innocenze XII
* Ferrovie Spinazzole-Spinazzole Cetate
* Stazione de Spinazzole Cetate

## Otre pruggette

*